હું સિરિયલો બહું જોઉં. સી.આઈ.ડી. જેવી કેટલીક તો ક્યારેય છોડું જ નહિને ? એમાંથી બહુ શીખવાનું મળે છે, ગમે તે ઉંમરે બ્રેઈનની એક્સરસાઈઝ કરાવે. એનાથી સવાલો કરવાની શક્તિ પેદા થાય, આપણને કોઈ છેતરી ના જાય. એટલે મારા આવા બોલવાથી હું સી.આઈ.ડી. સિરિયલનો એ.સી.પી. પ્રદ્યુમ્ન હોઉં ને આખી હૉસ્પિટલ એ જાણે કે કલર ટી.વી.નો એલ.સી.ડી. સ્ક્રીન હોય એમ હસુ મારી સામે જોઈ રહ્યો. બિચારો સેવાના ધખારાવાળો જીવ. એની સામે મેં ભવાં ઉલાળ્યાં ને લમણે આંગળી મૂકીને કહ્યું, ‘મૂળ શું ! આવી બધી પોલ પકડવા માટે બ્રેઈન જોઈએ, બ્રેઈન, ડેવલપ્ડ બ્રેઈન !’ (સ્વગત જે તારામાં નથી)